Аляксей Залескі

**Аляксе́й Зале́скі** ( 7 кастрычніка 1994 году) — беларускі футбаліст, абаронца жодзінскага «Тарпэда-БелАЗ».

## Кар’ера
### Клюбная
З 2010 году пачаў выступаць за дубль менскага «Дынама». У сэзоне 2011 году ўжо дэбютаваў у асноўнай камандзе, калі ў двух апошніх турах выходзіў у стартавым складзе дынамаўцаў. У 2012 годзе, аднак, ужо гуляў толькі за дубль. У сакавіку 2013 году быў аддадзены ў арэнду клюбу «Бяроза-2010». За два гады здолеў замацавацца ў цэнтры абароны бярозаўскай каманды.

У лютым і сакавіку 2015 году быў на праглядзе ў «Граніце» і «Слуцку», але не падышоў аніводнаму з клюбаў. У сакавіку 2015 году зноў трэнаваўся зь «Бярозай-2010», аднак у красавіку ўсё ж перайшоў у «Слуцак» на правах арэнды. Дэбютаваў у асноўнай камандзе «Слуцка» 3 траўня 2015 году, выйшаўшы ў пачатковым складзе ў матчы супраць «Граніту» (1:2). Неўзабаве здолеў замацавацца на пазыцыі цэнтральнага абаронцы. Па заканчэньні сэзону вярнуўся з арэнды ў «Дынама».

У лютым 2016 году «Слуцак» дамовіўся з «Дынама» аб падаўжэньні арэнды на сэзон 2016 году. У сэзоне 2016 году ўжо быў асноўным цэнтральным абаронцам каманды. У сьнежні 2016 году вярнуўся з арэнды ў «Дынама». У студзені 2017 году, пакінуўшы сталічны клюб, перайшоў у «Віцебск». Пачынаў сэзон 2017 году ў першым складзе каманды, гуляў на пазыцыях цэнтральнага і левага абаронцы. Пазьней пачаў радзей зьяўляцца на полі. У ліпені 2018 году быў аддадзены ў арэнду менскаму «Промню», дзе пачаў часьцей зьяўляцца ў стартавым складзе.

У студзені 2019 году па заканчэньні кантракта пакінуў «Віцебск» і далучыўся да «Промня» на трывалай аснове. У сакавіку 2019 году «Прамень» пераехаў у Магілёў і аб’яднаўся зь мясцовым «Дняпром», Аляксей трапіў у склад аб’яднанай каманды. Быў асноўным абаронцам магілёўскага клюбу, з 5 галамі стаў другім бамбардзірам каманды, аднак паводле вынікаў сэзону 2019 году «Дняпро» страціў месца ў Найвышэйшай лізе. У студзені 2020 году прыяднаўся да «Менску», дзе стаў гульцом стартавага складу. Па заканчэньні кантракта ў студзені 2021 году пакінуў «Менск». Пазьней далучыўся да казаскага «Касьпію» і ў сакавіку быў афіцыйна прадстаўлены ў якасьці гульца клюбу. Спачатку часьцей выходзіў на замену, пазьней замацаваўся ў першай адзінаццатцы дружыны.

У студзені 2022 году вярнуўся ў Беларусь, стаўшы гульцом жодзінскага «Тарпэда-БелАЗ». Рэгулярна выходзіў у стартавым складзе каманды. У студзені 2023 году па заканчэньні кантракта пакінуў Жодзіна і неўзабаве зноў далучыўся да «Касьпію». Пакінуў казаскі клюб у ліпені 2023 году і хутка вярнуўся ў «Тарпэда-БелАЗ». У сьнежні 2023 году падоўжыў кантракт з жодзінскім клюбам да сканчэньня сэзону 2024 году. У сьнежні 2024 году быў прадстаўлены як футбаліст віцебскага клюбу МЛ. У складзе паўночнікаў стаў чэмпіёнам краіны, згуляўшы 26 матчаў у складзе каманды. У пачатку 2026 году пастанавіў чарговы раз вярнуцца ў жодзінскі клюб.

### Міжнародная
Выступаў за юнацкія зборныя рознага веку. У 2013—2016 гадах быў гульцом моладзевай зборнай Беларусі.

## Дасягненьні
**«Тарпэда»-БелАЗ**:
* Бронзавы прызэр чэмпіянату Беларусі: 2023, 2024
* Уладальнік Супэркубка Беларусі: 2024

**МЛ**:
* Чэмпіён Беларусі: 2025

## Статыстыка

## Крыніцы

## Вонкавыя спасылкі
* Профіль на сайце «Слуцку»
* Статыстыка «ПБ-Инфо»
* 
* 
* 

Катэгорыя:Беларускія футбалісты